open-index/open-wikipedia-markdown huggingface dataset:
Γεώργιος Γουλιέλμος του Μπίρκενφελντ

Ο **Γεώργιος-Γουλιέλμος**, γερμ. Georg-Wilhelm (6 Αυγούστου 1591 - 25 Δεκεμβρίου 1669) από τον Οίκο του Βίττλεσμπαχ-Παλατινάτου ήταν κόμης του Τσβάιμπρυκεν-Μπίρκενφελντ.

## Βιογραφία
Γεννήθηκε στο Άνσμπαχ και ήταν ο πρωτότοκος γιος του Καρόλου Α΄ κόμη του Μπίρκενφελντ και της Δωροθέας των Γουέλφων, κόρης του Γουλιέλμου ΣΤ΄ δούκα του Λύνεμπουργκ.

Το 1600 απεβίωσε ο πατέρας του, κόμης του δυτικού (όπισθεν) ημίσεως του Σπόνχαϊμ με πρωτεύουσα το Μπίρκενφελντ και τον διαδέχθηκε. Το ανατολικό (εμπρός, προς το Ρήνο) ήμισυ του Σπόνχαϊμ το κατείχε ο Γουλιέλμος μαργράβος της Βάδης, του οποίου τις Αντι-Μεταρρυθμιστικές κινήσεις ο Γεώργιος-Γουλιέλμος απώθησε με κόπο. Ολοκλήρωσε την επέκταση του κάστρου του Μπίρκενφελντ, που είχε ξεκινήσει ο πατέρας του και τοποθέτησε τον θεμέλιο λίθο του παρεκκλησίου του κάστρου.

Θεωρείται ένας συνετός ηγεμόνας, που τακτοποίησε τα οικονομικά της επικράτειάς του. Δεν μπόρεσε να κάνει περισσότερα λόγω του Τριακονταετούς Πολέμου: το 1635 στρατεύματα εισέβαλαν στην κομητεία του και το ίδιο έτος η πανώλη σκότωσε 416 άτομα. Το 1666 διόρισε τον Γκύντερ Χάυλερ ως ιεροκήρυκα της Αυλής του. Ο Γεώργιος-Γουλιέλμος απεβίωσε το 1669 στο Μπίρκενφελντ και τάφηκε στον ενοριακό ναό της πόλης. Αργότερα ο τάφος του μεταφέρθηκε στο παρεκκλήσιο του κάστρου του Μπίρκενφελντ και τελικά στο Μάιζενχαϊμ.

## Οικογένεια
Νυμφεύτηκε πρώτα το 1616 την Δωροθέα, κόρη του Όθωνα κόμη του Ζολμς-Ζοννενβάλντε και είχε τέκνα:
* Άννα-Σοφία 1619-1680, πριγκίπισσα-ηγουμένη του αββαείου του Κβέντλινμπουρκ.
* Ελισάβετ-Τζουλιάνα 1620-1651.
* Μαρία-Μαγδαληνή 1622-1689, παντρεύτηκε τον Άντον-Γκύντερ Α΄ κόμη του Σβάρτσμπουργκ-Ζόντερσχαουζεν.
* Κάρολος Β΄ Όθων 1625-1671, κόμης του Μπίρκενφελντ.
* άλλα δύο τέκνα, που απεβίωσαν 17 και 4 ετών.

Η Δωροθέα απεβίωσε το 1625 και ο Γεώργιος-Γουλιέλμος έκανε δεύτερο γάμο το 1641, με την Τζουλιάνα, κόρη του Ιωάννη βιλντ- και ράινγκραφ του Γκρούμπαχ και Ράινγκραφενσταϊν. Τέσσερεις μήνες μετά το γάμο η Τζουλιάνα γέννησε τέκνο, που ο πραγματικός πατέρας του ήταν ο Ιωάννης-Λουδοβίκος ράινγκραφ του Ζαλμ-Ντάουν. Για το λόγο αυτό ο Γεώργιος-Γουλιέλμος χώρισε την Τζουλιάνα το 1642.

Το 1649 έκανε τρίτο γάμο, με την Άννα-Ελισάβετ, κόρη του Λουδοβίκου-Έμπερχαρντ κόμη του Έτινγκεν-Έτινγκεν· δεν απέκτησαν απογόνους.

## Πρόγονοι





## Αναφορές
* Rodewald, Heinrich. Pfalzgraf Georg Wilhelm v. Birkenfeld und seine Kämpfe um das Luthertum in der hinteren Grafschaft Sponheim in den Jahren 1629-1630. Heuser, 1925
* Dotzauer, Winfried. Geschichte des Nahe-Hunsrück-Raumes von den Anfängen bis zur Französischen Revolution. Franz Steiner Verlag, 2001, p.&nbsp;351
* Jahresbericht [afterw.] Trierer Jahresberichte, 1858, p.&nbsp;50.

## Αναφορές σε πηγές


Κατηγορία:Οίκος του Βίττελσμπαχ
Κάρολος Β΄ Όθων του Μπίρκενφελντ

Ο **Κάρολος Β΄ Όθων**, γερμ. Karl II Otto (5 Σεπτεμβρίου 1625 - 30 Μαρτίου 1671) από τον Οίκο του Βίττελσμπαχ ήταν κόμης του Μπίρκενφελντ (Birkenfeld) το διάστημα 1669-71.

## Βιογραφία
Γεννήθηκε στο Μπίρκενφελντ και ήταν ο μόνος γιος του Γεωργίου-Γουλιέλμου κόμη του Μπίρκενφελντ και της πρώτης συζύγου του Δωροθέας, κόρης του Όθωνα κόμη του Ζολμς-Ζόννενβαλντε.

Το 1669 απεβίωσε ο πατέρας του και τον διαδέχθηκε ως κόμης του Μπίρκενφελντ. 

Απεβίωσε το 1671 σε ηλικία 45 ετών και τάφηκε στο Μάιζενχαϊμ. Δεν είχε άρρενα τέκνα και τον διαδέχθηκε ο εξάδελφός του Χριστιανός Β΄ κόμης του Μπίσβαϊλερ.

## Οικογένεια
Νυμφεύτηκε την Μαργαρίτα-Χέντβιχ κόρη του Κραφτ Ζ΄ κόμη του Χοενλόε-Νόιενσταϊν και είχε τέκνα:
* Καρλόττα-Σοφία 1662-1708.
* Χέντβιχ-Ελεονώρα 1663-1721.
* Κάρολος-Γουλιέλμος 1659-1660, απεβ. νήπιο.

## Πρόγονοι





Κατηγορία:Οίκος του Βίττελσμπαχ
Σερβετσεζά Καντινεφέντι

Η **Σερβετσεζά Καντινεφέντι** (Οθ. Τούρκικα:ثروت سزا قادين) (Τούρκικα: *Servetseza Kadınefendi*, 1 Σεπτεμβρίου 1823 - 25 Σεπτεμβρίου 1878) ήταν η πρώτη σύζυγος του σουλτάνου Αμπντούλ Μετζίτ Α΄ και θετή μητέρα του Μωάμεθ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Baş Servetseza Kadın Efendi Hazretleri***

## Βιογραφία
Η Σερβετσεζά Καντινεφέντι γεννήθηκε την 1 Σεπτεμβρίου 1823 στο Μαϊκόπ, και ήταν κόρη του Πρίγκιπα Μανσούρ Τεμρούκο και της συζύγου του Πριγκίπισσας Φιουλανέ Νταντεσκελιάνι. Είχε δυο αδελφούς τον πρίγκιπα Άντοκ Μπέη και τον πρίγκιπα Σουλεϊμάν Μπέη και μια αδελφή την πριγκίπισσα Φατμά Σεμσφέρ Χανίμ.

Το 1838 η Σερβετσεζά άφησε την πόλη του γεννήθηκε και πήγε στην Κωνσταντινούπολη. Έγινε Κυρία Επί των Τιμών της κόρης του
σουλτάνου Αμπντούλ Μετζίτ Α΄, της Εσμά Σουλτάν. Στις 2 Ιουλίου 1839 ο Αμπντούλ Μετζίτ ανέβηκε στον θρόνο, μετά τον θάνατο του πατέρα του Μαχμούτ Β΄. Η Εσμά Σουλτάν επέλεξε την Σερβετσεζά για σύζυγο του ανιψιού της, Αμπντούλ Μετζίτ. Η Σερβετσεζά και ο Αμπντούλ Μετζίτ παντρεύτηκαν το 1839 και η Σερβετσεζά έγινε αυτοκρατορική σύζυγος. Έλαβε τον τίτλο της επικεφαλής συζύγου με τον τίτλο "Σερβετσεζά Μπας-Καντινεφέντι". Σερβετσεζά σημαίνει "Αξία του πλούτου". 

Όταν πέθανε η Γκιουλτζεμάλ Σουλτάν μια άλλη σύζυγος του Αμπντούλ Μετζίτ, ο Αμπντούλ Μετζίτ έδωσε στην Σερβετσεζά τα τρία παιδιά, τον Ηγεμόνα Μωάμεθ Ρεσάντ, την Φατμά Σουλτάν και την Ρεφιά Σουλτάν να τα φροντίσει.

Μετά τον θάνατο του Αμπντούλ Μετζίτ στις 25 Ιουνίου 1861 η Σερβετσεζά στάλθηκε στο Παλάτι Καμπατάς οπού παρέμεινε μέχρι τον θανατό της, στις 25 Σεπτεμβρίου 1878 σε ηλικία 55 ετών. Είναι θαμμένη στο Γιαβούζ Σελίμ Τζαμί στην Κωνσταντινούπολη.

Πιστεύεται από κάποιους ότι η Σερβετσεζά Καντινεφέντι δολοφονήθηκε. Λέγεται ότι πήγε μια νύχτα του Ραμαζανιού στον Αμπντούλ Χαμίτ και τον προειδοποίησε. Τον διέταξε να δώσει το θρόνο πίσω στον νόμιμο ιδιοκτήτη του. Αφού προσφέρθηκε να λάβει υπόψιν του την προειδοποίησή της, κανόνισε να της δοθεί ένα δηλητηριασμένο ποτό και πέθανε κατά την επιστροφή της στο παλάτι της.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
*
*
*
*
*
*
*
*
*
*
*
*

Κατηγορία:Σουλτάνες της Οθωμανικής Αυτοκρατορίας
Αδόλφος Ιωάννης Α΄ του Κλέεμπουργκ

Ο **Αδόλφος Ιωάννης Α΄**, γερμ. Adolf Johann I (21 Οκτωβρίου 1629 - 24 Οκτωβρίου 1689) από τον Οίκο του Βίττελσμπαχ-Παλατινάτου ήταν κόμης του Κλέεμπουργκ (Kleeburg) το διάστημα 1654-1689.

## Βιογραφία
Γεννήθηκε στο κάστρο Στέγκεμποργκ της Σουηδίας και ήταν ο δευτερότοκος γιος του Ιωάννη Κάζιμιρ, κόμη του Κλέεμπουργκ και της Αικατερίνης Βάσα, κόρης του Καρόλου Θ΄ της Σουηδίας. 

Το 1652 απεβίωσε ο πατέρας του και τον διαδέχθηκε ο πρωτότοκος Κάρολος Ι΄ Γουσταύος. Το 1654 ο Κάρολος Ι΄ Γουσταύος έγινε βασιλιάς της Σουηδίας και παραχώρησε το Κλέεμπουργκ στον Αδόλφο Ιωάννη Α΄ και τον έκανε δούκα του Στέγκεμποργκ.

Απεβίωσε το 1689 σε ηλικία 60 ετών και τον διαδέχθηκε ο πρωτότοκος γιος του Αδόλφος Ιωάννης Β΄.

## Οικογένεια
Νυμφεύτηκε τη Σουηδή Ελισάβετ Βεατρίκη, κόμισσα Μπράχε, κόρη του Περ Μπράχε του νεότερου, αλλά δεν είχε επιζώντα τέκνα.

Το 1653 απεβίωσε η Ελισάβετ Βεατρίκη και ο Αδόλφος Ιωάννης Α΄ έκανε δεύτερο γάμο νυμφευόμενος την εξαδέλφη της, Έλσα Ελισάβετ, κόμισσα Μπράχε, κόρη του Νικολάου (Νιλς) κόμη Μπράχε αφ Βίζινγκσμποργκ και είχε τέκνα:
* Αικατερίνη 1661-1720
* Μαρία-Ελισάβετ 1663-1748
* Αδόλφος-Ιωάννης Β΄ 1666-1701, κόμης του Κλέεμπουργκ
* Γουσταύος 1670-1731, κόμης του Τσβάιμπρυκεν
* Κάρολος-Ιωάννης 1664, Ιωάννης-Κάζιμιρ 1665-1666, Γουσταύος-Κάζιμιρ 1667-1669, Χριστίνα-Μαγδαληνή 1669-1670, ανώνυμο 1671, απεβίωσαν το πολύ δύο ετών.

## Πρόγονοι



## Αναφορές


## Εξωτερικοί σύνδεσμοι
* 

Κατηγορία:Πρίγκιπες της Σουηδίας
Αδόλφος Ιωάννης Β΄ του Κλέεμπουργκ

Ο **Αδόλφος-Ιωάννης Β΄**, γερμ. Adolf-Johann ΙΙ (21 Αυγούστου 1666 - 27 Απριλίου 1701) από τον Οίκο του Βίττελσμπαχ-Παλατινάτου ήταν δούκας του Κλέεμπουργκ (Kleeburg) το διάστημα 1689-1701.

## Βιογραφία
Γεννήθηκε στο κάστρο Μπέργκτσαμπερν και ήταν ο πρωτότοκος γιος του Αδόλφου-Ιωάννη Α΄ κόμη του Κλέεμπουργκ και της Έλσας-Ελισάβετ Μπράχε.

Το 1689 απεβίωσε ο πατέρας του και τον διαδέχθηκε. Ο ίδιος απεβίωσε το 1701 σε ηλικία 35 ετών στο κάστρο Λάιουζ του Τάγματος της Λιβονίας, στην Εσθονία. Ήταν άγαμος και τον διαδάχθηκε ο νεότερος αδελφός του Γουσταύος. 

## Πρόγονοι





## Αναφορές


Κατηγορία:Οίκος του Βίττελσμπαχ
Κοττιανές Άλπεις

Οι **Κοττιανές Άλπεις** (γαλλικά: *Alpes Cottiennes*, ιταλικά: *Alpi Cozie*) είναι οροσειρά στο νοτιοδυτικό τμήμα των Άλπεων. Αποτελούν τα σύνορα μεταξύ της Γαλλίας και της Ιταλίας.

## Ετυμολογία
Το όνομα *Κοττιανές* προέρχεται από τον Μάρκο Ιούλιο Κόττιο, βασιλιά των φυλών που κατοικούσαν στην ορεινή αυτή περιοχή τον 1ο αιώνα π.Χ. Αυτές οι φυλές είχαν προηγουμένως αντιταχθεί αλλά αργότερα έκαναν ειρήνη με τον Ιούλιο Καίσαρα. Τον Κόττιο διαδέχθηκε ο γιος του, ονόματι επίσης Μάρκος Ιούλιος Κόττιος, ο οποίος έλαβε τον τίτλο του βασιλιά από τον αυτοκράτορα Κλαύδιο.

## Γεωγραφία
Υψηλότερη κορυφή είναι το Μόντε Βίζο στα 3.841 μ. Από τις Κοττιανές Άλπεις πηγάζει ο Πάδος, ο μεγαλύτερος σε μήκος ποταμός της Ιταλίας.

## Ιστορία
Το 312, ο Κωνσταντίνος Α΄ διέσχισε τις Κοττιανές Άλπεις με στρατό 40.000 ανδρών για να αντιμετωπίσει τον Μαξέντιο. Στις 3 Σεπτεμβρίου του 1849, ο Γάλλος Φρανσίσκ Αρμπάν πέταξε με αερόστατο πάνω από το Μόντε Βίζο.

## Παραπομπές



Κατηγορία:Οροσειρές των Άλπεων
Κατηγορία:Οροσειρές της Ιταλίας
Κατηγορία:Οροσειρές της Γαλλίας
Σλοβακική νοηματική γλώσσα

Η **Σλοβακική νοηματική γλώσσα** είναι η νοηματική γλώσσα της κοινότητας των κωφών στη Σλοβακία. Ανήκει στη γαλλική οικογένεια της νοηματικής γλώσσας. Ο Μπίκφορντ (2005) διαπίστωσε ότι η Σλοβακική, η Τσεχική και η Ουγγρική νοηματική γλώσσα σχηματίζουν ένα σύμπλεγμα με τη Ρουμανική, Βουλγαρική και Πολωνική νοηματική γλώσσα.

Παρά την ομοιότητα των ομιλούμενων Τσεχικών και Σλοβακικών, η ΣΝΓ δεν είναι ιδιαιτέρως στενά συνδεδεμένη με την Τσεχική Νοηματική Γλώσσα.

## Παραπομπές


Νοηματικη
Κατηγορία:Σλοβακία-επέκταση
Κατηγορία:Νοηματικές γλώσσες
Γουσταύος του Τσβάιμπρυκεν

Ο **Γουσταύος**, γερμ. Gustav (12 Απριλίου 1670 - 17 Σεπτεμβρίου 1731) από τον Οίκο του Βίττελσμπαχ-Παλατινάτου ήταν κόμης του Κλέεμπουργκ (Kleeburg) το διάστημα 1701-13 και του Τσβάιμπρυκεν το 1718-31.

## Βιογραφία
Ο Γουσταύος Σαμουήλ Λεοπόλδος γεννήθηκε στο κάστρο Στέγκεμποργκ της Σουηδίας και ήταν ο δευτερότοκος γιος του Αδόλφου Ιωάννη Α΄, κόμη του Κλέεμπουργκ και της δεύτερης συζύγου του Έλσας Ελισάβετ, κόμισσας Μπράχε, κόρης του Νικολάου (Νιλς) Μπράχε, κόμη αφ Βίζινγκσμποργκ. Ήταν εξάδελφος του Καρόλου ΙΑ΄ της Σουηδίας.

Το 1701 απεβίωσε ο μεγαλύτερος αδελφός του Αδόλφος Ιωάννης Β΄, κόμης του Κλέεμπουργκ άγαμος και αυτός τον διαδέχθηκε. Το 1718 απεβίωσε ο γιος του εξαδέλφου του, ο Κάρολος ΙΒ΄ της Σουηδίας και τον διαδέχθηκε ως κόμης του Τσβάιμπρυκεν.

Ο ίδιος απεβίωσε το 1731 άτεκνος και τον διαδέχθηκε ο 2ος εξάδελφός του Χριστιανός Γ΄, κόμης του Παλατινάτου-Τσβάιμπρυκεν-Μπίρκενφελντ.

## Οικογένεια
Νυμφεύτηκε το 1707 τη Δωροθέα  των Βίττελσμπαχ-Παλατινάτου, κόρη του Λεοπόλδου Λουδοβίκου, κόμη του Φέλντεντς· δεν απέκτησαν απογόνους.

Το 1723 απεβίωσε η Δωροθέα και το ίδιο έτος ο Γουσταύος έκανε δεύτερο, μοργανατικό γάμο με τη Λουίζα Δωροθέα φον Χόφμαν, κόρη του Γιόχαν Χάινριχ φον Χόφμαν. Έγινε καθολική το ίδιο έτος και ο Κάρολος ΣΤ΄ των Αψβούργων την έκανε ευγενή το 1724 ως κόμισσα του Χόφμαν. Δεν απέκτησε ούτε από αυτήν απογόνους.

## Πρόγονοι





## Πηγές
* Arthur Kleinschmidt: Allgemeine Deutsche Biographie, τόμ. 10, σελ. 188-189, "Gustav Samuel Leopold".
* Herman Hofberg *et al.* (eds) (1906) (in Swedish). "Gustaf Samuel Leopold, hertig till Pfalz-Zweibrücken", *Svenskt biografiskt handlexikon* I:416.

## Αναφορές


Κατηγορία:Γερμανοί ευγενείς
Αράμ Τσατιρτσιάν

Ο **Αράμ Τσατιρτσιάν** ήταν Κύπριος με αρμενική καταγωγή ποδοσφαιριστής και προπονητής ποδοσφαίρου.

## Καριέρα
Ξεκίνησε την καριέρα του το 1933 στον Τραστ. Στον Τραστ αγωνίστηκε αρχικά στη θέση του κεντρικού κυνηγού και στη συνέχεια ως κεντρικός μέσος. Με τον Τραστ κέρδισε ένα πρωτάθλημα και 3 κύπελλα Κύπρου. Το 1938 ο Τραστ διαλύθηκε, Ο Αράμ Τσατιρτσιάν εντάχθηκε στην ΕΠΑ Λάρνακας, μαζί με τον αδερφό του Ακόπ Τσατιρτσιάν. Στην ΕΠΑ, εκτός από ποδοσφαιριστής, είχε και το ρόλο του προπονητή της ομάδας. Με την ΕΠΑ κατέκτησε ένα πρωτάθλημα και ένα κύπελλο το 1945, οι οποίοι ήταν οι πρώτοι τίτλοι στην ιστορία της ομάδας.

Συνέχισε ως προπονητής στον Πεζοπορικό Λάρνακας έως το 1948. Την περίοδο 1948-49 ανέλαβε προπονητής της Ανόρθωσης με την οποία κατέκτησε το κύπελλο Κύπρου, ο οποίος ήταν ο πρώτος τίτλος στην ιστορία της ομάδας. Την περίοδο 1949-50 δεν ξεκίνησε ως προπονητής της ομάδας, αλλά ανέλαβε τα ηνία κατά τη διάρκεια του πρωταθλήματος, κατακτώντας το πρωτάθλημα.

Ακολούθως επέστρεψε ως προπονητής στην ΕΠΑ, αλλά και ως ποδοσφαιριστής. Το 1950 κατέκτησε το κύπελλο με την ομάδα της Λάρνακας. Ακολούθως εργάστηκε ως παίκτης-προπονητής του Ολυμπιακού Λευκωσίας και της αρμένικης ΑΫΜΑ Λευκωσίας.

Το 1956 ανέλαβε προπονητής της Ανόρθωσης με την οποία κατέκτησε 2 πρωταθλήματα (1957, 1958). Στη συνέχεια ανέλαβε προπονητής της ΕΠΑ και ακολούθως της Νέας Σαλαμίνας.

Στην ποδοσφαιρική του καριέρα ανέδειξε πάρα πολλούς ποδοσφαιριστές. Εκτός από ποδοσφαιριστής και προπονητής, ήταν καθηγητής φυσικής αγωγής στην Αμερικανική Ακαδημία Λάρνακας. Ακόμη, τη δεκαετία του ΄50, συνέγραψε και εξέδωσε βιβλίο για την τεχνική του ποδοσφαίρου και τις νέες μεθόδους προπονητικής.

## Τίτλοι
;Ως ποδοσφαιριστής του Τραστ

Πρωτάθλημα Κύπρου (1): 1934-35

Κύπελλα Κύπρου (3): 1934-35, 1935-36, 1937-38

;Ως ποδοσφαιριστής-προπονητής της ΕΠΑ

Πρωτάθλημα Κύπρου (1): 1944-45

Κύπελλα Κύπρου (2): 1944-45, 1949-50

;Ως προπονητής της Ανόρθωσης

Πρωταθλήματα Κύπρου (3): 1949-50, 1956-57, 1957-58

Κύπελλο Κύπρου (1): 1948-49

## Παραπομπές

## Βιβλιογραφία
* 

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου Νέας Σαλαμίνας
Κατηγορία:Ποδοσφαιριστές Ένωσις Νέων Τραστ
Κατηγορία:Ποδοσφαιριστές ΕΠΑ Λάρνακας
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές ΑΫΜΑ Λευκωσίας
Κατηγορία:Προπονητές ποδοσφαίρου ΕΠΑ Λάρνακας
Κατηγορία:Προπονητές ποδοσφαίρου Πεζοπορικού Λάρνακας
Κατηγορία:Προπονητές ποδοσφαίρου Ανόρθωσης
Κατηγορία:Προπονητές ποδοσφαίρου Ολυμπιακού Λευκωσίας
Κατηγορία:Προπονητές ποδοσφαίρου ΑΫΜΑ Λευκωσίας
Κατηγορία:Κύπριοι αρμενικής καταγωγής
Χριστιανός Δ΄ του Τσβάιμπρυκεν

Ο **Χριστιανός Δ΄** (γερμ. *Christian IV*, 6 Σεπτεμβρίου 1722 - 5 Νοεμβρίου 1775) από τον Οίκο του Βίττελσμπαχ ήταν δούκας του Τσβάιμπρυκεν το διάστημα 1735-1775.

## Βιογραφία
Γεννήθηκε στο Μπίσβαϊλερ και ήταν ο πρωτότοκος γιος του Χριστιανού Γ΄ του Παλατινάτου-Τσβάιμπρυκεν και της Καρολίνας του Νάσσαου, κόρης του Λουδοβίκου Κράτο του Νάσσαου-Σααρμπύρκεν.

## Οικογένεια
Νυμφεύτηκε το 1751 μοργανατικά τη Μαρία Γιοχάννα Καμάς, που έγινε κόμισσα του Φόρμπαχ. Είχε τέκνα που λόγω του μοργανατικού γάμου δεν μπορούσαν να τον διαδεχθούν και έφεραν τον τίτλο του *βαρόνου του Τσβάιμπρυκεν*:
* Χριστιανός 1752-1817, κόμης του Φορμπάκ, στρατηγός του Πεζικού της Βαυαρίας.
* Φίλιππος Γουλιέλμος 1754-1807, κόμης του Φορμπάκ, υποκόμης του Τσβάιμπρυκεν. Γιος του ήταν ο:
** Χριστιανός, στρατηγός του Ιππικού της Βαυαρίας.
* Μαρία Άννα Καρολίνα 1756-1806.
* Κάρολος Λουδοβίκος 1759-1763.
* Ελισάβετ Αυγούστα Φρειδερίκη 1766-1836
* Ιούλιος Αύγουστος Μαξιμιλιανός 1771-1773.

## Πρόγονοι





## Αναφορές


Κατηγορία:Οίκος του Βίττελσμπαχ
Χριστιανός του Τσβάιμπρυκεν (1752-1817)

Ο **Χριστιανός** (θείος), γερμ. Christian (1752 - 1817) από τον Οίκο του Βίττελσμπαχ-Παλατινάτου είχε τους τίτλους του κόμη του Φόρμπαχ και του βαρόνου του Τσβάιμπρυκεν.

## Βιογραφία
Γεννήθηκε στο Τσβάιμπρυκεν και ήταν ο πρωτότοκος γιος του Χριστιανού Δ΄, δούκα του Τσβάιμπρυκεν και της μοργανατικής συζύγου του, Μαριάν Καμάς. Επειδή ο γάμος ήταν μοργανατικός, ο Χριστιανός δεν είχε δικαίωμα στη διαδοχή.

Έγινε στρατηγός του Πεζικού στη Βαυαρία.

Απεβίωσε στο Μόναχο και τάφηκε, όπως και ο αδελφός του, στο Παλαιό Νότιο Κοιμητήριο.

## Οικογένεια
Νυμφεύτηκε το 1783 την Αδελαΐδα Φραγκίσκη ντε Μπετούν-Πολόν και είχε τέκνα:
* Μαρία Αμαλία Καρλόττα Φραγκίσκη Αυγούστα Ελεονόρα 1786-1839
* Καζιμίρα Μαρία Λουίζα Αντουανέτα 1787-1846, παντρεύτηκε τον Κάρολο Ερνέστο, κόμη του Γκράφενροϊτ

## Πρόγονοι





## Αναφορές


Κατηγορία:Οίκος του Βίττελσμπαχ
Αμφικράτης (αποσαφήνιση)

Το αρχαίο ελληνικό όνομα **Αμφικράτης** μπορεί να αναφέρεται σε κάποιο από τα παρακάτω πρόσωπα:

* Αμφικράτης ο Σάμιος (7ος αι. π.Χ.), βασιλιάς της Σάμου
* Αμφικράτης (γλύπτης) (6ος αι. π.Χ.), Αθηναίος ανδριαντοποιός
* Αμφικράτης (ρήτορας) (2ος/1ος αι. π.Χ.), Αθηναίος ρήτορας και ιστορικός
Φριτς ο Γάτος

Ο **Φριτς ο Γάτος** (αγγλικά: *Fritz the Cat*) είναι χαρακτήρας που πρωταγωνίστησε στο ομώνυμο κόμικ στριπ του Αμερικανού Ρόμπερτ Κραμπ. Πρωτοεμφανίστηκε τον Ιανουάριο του 1965 στο περιοδικό *Help!* και έγινε μια από τις πιο αναγνωρίσιμες φιγούρες των underground κόμικς της δεκαετίας του 1960. Ήταν ένας εγωκεντρικός και ηδονιστής γάτος, χωρίς ίχνος ηθικής. Το 1972, κυκλοφόρησε η ταινία *[[Ραλφ ο Πονηρόγατος|Φριτς ο Πονηρόγατος]]*, σε σκηνοθεσία του Ραλφ Μπάκσι, την οποία ο Κραμπ θεώρησε ντροπιαστική.

Στα ελληνικά, κάποιες από τις ιστορίες του Φριτς κυκλοφόρησαν το 1982 σε άλμπουμ από την Μαμουθκόμιξ.

## Παραπομπές


Κατηγορία:Σατιρικά κόμικς
Κατηγορία:Αμερικανοί χαρακτήρες κόμικς
Κατηγορία:Κόμικς που έγιναν ταινίες κινουμένων σχεδίων
Κατηγορία:Φανταστικές γάτες
Γουλιέλμος του Τσβάιμπρυκεν

Ο **Γουλιέλμος**, γερμ. Wilhelm (1754-1807) από τον Οίκο του Βίττελσμπαχ-Παλατινάτου είχε τους τίτλους του  κόμη του Φόρμπαχ και του βαρόνου και υποκόμη του Τσβάιμπρυκεν.

## Βιογραφία
Ήταν ο δευτερότοκος γιος του Χριστιανού Δ΄, δούκα του Τσβάιμπρυκεν και της Μαριάν Καμάς. Ο γάμος ήταν μοργανατικός και ο Γουλιέλμος δεν είχε δικαίωμα στη διαδοχή. 

Έγινε αξιωματικός της Γαλλίας και στρατηγός της Βαυαρίας.

## Οικογένεια
Νυμφεύτηκε το 1780 τη Μαρτίνα Αδελαΐδα ντε Πολαστρόν και είχε τέκνα:
* Χριστιανός 1782-1859, στρατηγός του Ιππικού της Βαυαρίας
* Κάρολος 1784-1812
* Μαρία Άννα 1785-1857
* Ερριέττα

## Πρόγονοι





Κατηγορία:Οίκος του Βίττελσμπαχ
Χριστιανός του Τσβάιμπρυκεν (1782-1859)

Ο **Χριστιανός** (ανιψιός), γερμ. Christian (30 Αυγούστου 1782 - 25 Απριλίου 1859) από τον Οίκο του Βίττελσμπαχ-Παλατινάτου ήταν κόμης του Φόρμπαχ (γαλλ.: Φορμπάκ) και στρατηγός του Ιππικού της Βαυαρίας.

## Βιογραφία
Ο Κρίστιαν Μαριάνε Βίλχελμ Άουγκουστ Φραντς γεννήθηκε στο Φόρμπαχ και ήταν ο μόνος γιος του Γουλιέλμου, κόμη του Φόρμπαχ και βαρόνου του Τσβάιμπρυκεν και της Αδελαΐδας, κόμισσας του Πόλαστρον.

Έγινε στρατηγός του Ιππικού της Βαυαρίας.

Απεβίωσε στο Μόναχο.

## Οικογένεια
Νυμφεύτηκε πρώτα το 1798 την Χριστιανή, βαρόνη του Γκούττενμπεργκ-Στάινενχαουζεν. Δεν απέκτησαν επιζόντα τέκνα, και η Χριστιανή απεβίωσε το 1817.

Το 1818 έκανε δεύτερο γάμο, με την Καρολίνα Φρειδερίκη Βαλπουργία Μαρία του Ρέχμπεργκ και Ρότενλεβεν· δεν απέκτησε τέκνα. 

## Πρόγονοι





Κατηγορία:Οίκος του Βίττελσμπαχ
Κάρολος Β΄ Αύγουστος του Τσβάιμπρυκεν

Ο **Κάρολος Β΄ Αύγουστος** (γερμ. *Karl II August*, 29 Οκτωβρίου 1746 - 1 Απριλίου 1795) από τον Οίκο του Βίττελσμπαχ-Παλατινάτου ήταν δούκας του Τσβάιμπρυκεν το διάστημα 1775-95.

## Βιογραφία
Ο *Κάρολος Αύγουστος Χριστιανός* γεννήθηκε στο Ντύσσελντορφ και ήταν ο πρωτότοκος γιος του Φρειδερίκου Μιχαήλ του Παλατινάτου-Τσβάιμπρυκεν και της Μαρίας Φραγκίσκης των Βίττελσμπαχ, κόρης του Ιωσήφ Καρόλου του Παλατινάτου-Ζούλτσμπαχ.

Απεβίωσε το 1795 χωρίς επιζώντα τέκνα και τον κληρονόμησε ο νεότερος αδελφός του Μαξιμιλιανός Α΄ Ιωσήφ ως δούκας του Τσβάιμπρυκεν· ήταν ο πρώτος από τους πολλούς τίτλους που θα αποκτούσε.

## Οικογένεια
Νυμφεύτηκε το 1774 τη Μαρία Αμαλία των Βέττιν, κόρη του Φρειδερίκου Χριστιανού της Σαξονίας, και είχε τέκνο:
* Κάρολος Αύγουστος Φρειδερίκος (1776 - 1784).

## Πρόγονοι





## Παραπομπές


Κατηγορία:Οίκος του Βίττελσμπαχ
Φίλιππος Φλωρίνος του Ζούλτσμπαχ

Ο **Φίλιππος-Φλωρίνος**, γερμ. Philip-Florinus (20 Ιανουαρίου 1630 - 4 Απριλίου 1703) από τον Οίκο του Βίττελσμπαχ-Παλατινάτου ήταν στρατάρχης της Αυστρίας.

## Βιογραφία
Ήταν ο δευτερότοκος γιος του Αυγούστου κόμη του Ζούλτσμπαχ και της Χέντβιχ, κόρης του Ιωάννη-Αδόλφου δούκα του Χόλσταϊν-Γκόττορπ.

Ξεκίνησε τη στρατιωτική του σταδιοδρομία στο δουκάτο της Λωρραίνης. Έπειτα εισήλθε στο στρατό της Σουηδίας και πολέμησε υπό τον 2ο εξάδελφό του Κάρολο Ι΄ Γουσταύο της Σουηδίας εναντίον της Πρωσίας και έπειτα εναντίον της Δανίας (1658-60), όπου στον Δανο-Σουηδικό Πόλεμο ηττήθηκε στη μάχη του Νύμποργκ στη νήσο Φύνεν και διέφυγε τη νύχτα για να σώσει τη ζωή του.

Το 1660 απεβίωσε ο Κάρολος Ι΄ Γουσταύος και μετέβη στη Βενετία, όπου συμμετείχε στον Κρητικό Πόλεμο (1645-69) εναντίον των Οθωμανών. Το 1662, έπειτα από εσωτερικές διαφωνίες άφησε τη Βενετία και εισήλθε στην υπηρεσία των Αψβούργων της Αυστρίας. Έπαιξε σημαντικό ρόλο ως στρατάρχης και γενικός διοικητής του Ιππικού στην επιτυχημένη μάχη του Αγίου Γκοτάρντ το 1664.

Έπειτα από εκεί πολέμησε για τη Γαλλία, ξανά για τη Σουηδία και τελικά για τη Βαυαρία, όπου απεβίωσε το 1703.

## Πρόγονοι





## Βιβλιογραφία
* August B. Michaelis, Julius Wilhelm Hamberge: *[https://books.google.com/books?id=yEAAAAAAcAAJ&pg=PA121 Einleitung zu einer vollständigen Geschichte der Chur- und Fürstlichen Häuser, Bd. 2]*. Buchhandlung Meyer, Lemgo 1760, S. 121.

Κατηγορία:Οίκος του Βίττελσμπαχ
Ιωσήφ Κάρολος του Παλατινάτου-Ζούλτσμπαχ

Ο **Ιωσήφ Κάρολος** (γερμ. *Joseph Karl*, 2 Νοεμβρίου 1694 - 18 Ιουλίου 1729) του Οίκου του Βίττελσμπαχ-Παλατινάτου ήταν κόμης του Ζούλτσμπαχ.

## Βιογραφία
Ήταν το δεύτερο παιδί και ο πρωτότοκος γιος του Θεοδώρου Ευσταθίου του Ζούλτσμπαχ και της Μαρίας Ελεονώρας, κόρης του Γουλιέλμου της Έσσης-Ρότενμπουργκ.

Ο Ιωσήφ Κάρολος ανήκε στον κλάδο Ζούλτσμπαχ. Ο πρεσβύτερος κλάδος του Νόιμπουργκ είχε κληρονομήσει το Παλατινάτο και ο τελευταίος εκπρόσωπός του, Κάρολος Γ΄ Φίλιππος, δεν είχε (επιζώντες) γιους, ούτε οι επτά αδελφοί του. Ο Ιωσήφ Κάρολος ήταν ο επόμενος στη διαδοχή και, για να αποφευχθεί αμφισβήτηση και πόλεμος διαδοχής, νυμφεύτηκε την κόρη του Καρόλου Γ΄ Φιλίππου.

Ωστόσο, δεν είχαν επιζώντες γιους και ο Ιωσήφ Κάρολος απεβίωσε το 1729 στο Όγκερσχαϊμ. Τον διαδέχθηκε ο νεότερος αδελφός του, Ιωάννης Χριστιανός, ως κόμης του Ζούλτσμπαχ, του οποίου ο γιος, Κάρολος Δ΄ Θεόδωρος, θα διαδεχθεί το 1742 και τον Κάρολο Γ¨ Φίλιππο.

## Οικογένεια
Νυμφεύτηκε την Ελισάβετ Αυγούστα Σοφία των Βίττελσμπαχ, κόρη του Καρόλου Γ΄ Φιλίππου του Παλατινάτου, και είχε επτά τέκνα:
* *Κάρολος Φίλιππος* Αύγουστος (1718 - 1724).
* Ιννοκεντία Μαρία (1719).
* Ελισάβετ Αυγούστα (1721 - 1794), παντρεύτηκε τον Κάρολο Θεόδωρο της Βαυαρίας.
* *Μαρία Άννα* Ιωσηφίνα Καρλόττα Αμαλία (1722 - 1790), παντρεύτηκε τον Κλήμη Φραγκίσκο ντε Πάουλα της Βαυαρίας.
* Μαρία Φραγκίσκη (1724 - 1794), παντρεύτηκε το Φρειδερίκο Μιχαήλ των Βίττελσμπαχ του Παλατινάτου-Τσβάιμπρυκεν.
* Κάρολος Φίλιππος Αύγουστος (1725 - 1728).
* γιος (1728).

## Πρόγονοι





## Αναφορές
* Die Familienzweige der Pfälzischen Wittelsbacher, Herausgeber staatliches Liegenschaftsamt Heidelberg, Oskar Klausner, 1995 erschienen im K. F. Schimper Verlag Schwetzigen
* *Hier Wittelsbach hier Pfalz – Die Geschichte der pfälzischen Wittelsbacher von 1214–1803*, Pfälzische Verlagsanstalt, Landau 1986, ISBN 3-87629-094-5
* Karl Lochner: *Schloss und Garten Oggersheim*, Verlag der Pfälzischen Gesellschaft zur Förderung der Wissenschaften, Speyer 1960

## Αναφορές


Κατηγορία:Οίκος του Βίττελσμπαχ
Βερντιτζανάν Καντινεφέντι

Η **Βερντιτζανάν Καντινεφέντι** (Οθ. Τούρκικα:ورد جنان قادين) (Τούρκικα: *Verdicenan Kadınefendi*, 1830 - 9 Δεκεμβρίου 1889) ήταν η τρίτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Üçüncü Verdicenan Kadın Efendi Hazretleri***

## Βιογραφία
Η Βερντιτζανάν Καντινεφέντι γεννήθηκε το 1830 στο Σουχούμι, και ήταν κόρη του Καϊτούκ Τζιόρτζι Ατσμπά και της συζύγου του Γελισαβέτα Χανίμ. Είχε δυο αδελφούς, τον Ισλάμ Μπέη και τον Αχμέτ Μπέη και δυο αδελφές, την Πιριμριούζ Χανίμ και την Εμπρουβάζ Χανίμ. Ήταν θεία του πατέρα της Φατμά Πεσέντ Χανιμεφέντι, συζύγου του σουλτάνου Αμπντούλ Χαμίτ Β΄.

Το 1843 η Σαλίχα άφησε το Σουχούμι και πήγε στην Κωνσταντινούπολη. Το 1844 η Σαλιχά παντρεύτηκε για πολιτική συμμαχία, τον σουλτάνο Αμπντούλ Μετζίτ Α΄ στο Παλάτι Τσιραγάν. Μετονομάστηκε σε "Βερντιτζανάν" ενώ έλαβε την έκτη θέση της αυτοκρατορικής συζύγου. Ολόκληρη η οικογένειά της ήταν εξευγενισμένη, πατέρας, αδέλφια και ανίψια. Ο πιο γνωστός ήταν ο γιος του αδελφού της Ισλάμ Μπέη, ο Ρασίμ Μπέης, ο οποίος έλαβε τη θέση του γιατρού στο παλάτι και ο γιος του αδελφού της Αχμέτ Μπέη, ο Οσμάν Πασάς, ο οποίος έλαβε τη θέση του βοηθού του σουλτάνου Αμπντούλ Αζίζ στο παλάτι.

Στις 9 Δεκεμβρίου 1844 γέννησε την κόρη της Μουνιρέ Σουλτάν. Τον Αύγουστο το 1845 έλαβε την πέμπτη θέση της αυτοκρατορικής συζύγου. Στις 3 Δεκεμβρίου 1847 γέννησε τον γιο της, Ηγεμόνα Αχμέτ Κεμαλεντίν Εφέντι στο Παλάτι Τσιραγάν. Τον Νοέμβριο του 1851 έλαβε την τέταρτη θέση της αυτοκρατορικής συζύγου και τον Οκτώβριο του 1852 έλαβε την τρίτη θέση της αυτοκρατορικής συζύγου.

Μετά τον θάνατο της Γκιουλουστού Σουλτάν μιας άλλης συζύγου του Αμπντούλ Μετζίτ, η κόρη της Μεντιχά Σουλτάν δόθηκε στην Βερντιτζανάν για να την φροντίσει. Το 1879 η Βερντιτζανάν έπαιξε μεγάλο ρόλο στον γάμο της Μεντιχά Σουλτάν με τον Σαμιπασαζαντέ Νετζίπ Μπέη.

Η Βερντιτζανάν Καντινεφέντι πέθανε στις 9 Δεκεμβρίου 1889 στο Παλάτι Φεριγιέ σε ηλικία 59 ετών. Είναι θαμμένη στο Γενί Τζαμί στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Λίμνη Κατή

Η **Λίμνη Κατή** ή **Λίμνη του Κατή** είναι ορεινή τεχνητή λίμνη στον Ανατολικό Όλυμπο με ελεύθερη επιφάνεια που φτάνει τα 9,5 στρέμματα περίπου, σπάνια όμως βρίσκεται σε πλήρωση. Δημιουργήθηκε στα τέλη της δεκαετίας του '90 (1997) μετά την ανύψωση αναχώματος, κατασκευή φράγματος από απλό σκυρόδεμα και εκχωμάτωση. Από την άκρη της λίμνης περνά ο δασικός δρόμος, με κατεύθυνση νότια προς την Καλλιπεύκη, που απέχει 12 χλµ. ενώ από την Κατερίνη απέχει 52 χλμ.

Η λίμνη σχηματίζεται σε ένα καταπράσινο περιβάλλον, περιτριγυρισμένη από πλούσια βλάστηση, αποτελώντας έναν από τους κρυμμένους θησαυρούς του Ολύμπου. Η περιοχή γύρω από τη Λίμνη Κατή είναι ιδανική για πεζοπορία και εξερεύνηση, με μονοπάτια που περνούν μέσα από δάση και προσφέρουν πανοραμικές θέες του Ολύμπου και της γύρω περιοχής.

## Παραπομπές


Κατηγορία:Τεχνητές λίμνες της Ελλάδας
Κατηγορία:Λίμνες της Μακεδονίας
Τσέγκλεντ

Το **Τσέγκλεντ** () είναι πόλη στην Ουγγαρία. Απέχει περίπου 70 χλμ. από τη Βουδαπέστη.

## Ονομασία
Η προέλευση του ονόματος της πόλης δεν είναι εξακριβωμένη. Μπορεί να προέρχεται από τη λέξη *szeglet* (που σημαίνει *γωνιά*) επειδή είναι ένα σημείο ένωσης πολλών σημαντικών διαδρομών. Μπορεί να προέρχεται από ένα ουσιαστικό, π.χ. από το όνομα ενός ανθρώπου. Η πιο πιθανή επεξήγηση αναφέρει ότι το όνομα προέρχεται από το ουσιαστικό *cigle* ή *cegle*, η παλιά ουγγρική ονομασία για την Ιτιά των ποταμών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ουγγαρίας
Κοσέρ

**Κοσέρ,** από την Εβραϊκή ρίζα *Κασέρ*, που σημαίνει “σωστό, αγνό” ονομάζεται το σύνολο των εβραϊκών θρησκευτικών κανόνων σχετικά με την διατροφή. Ανάμεσα σε αυτούς συγκαταλέγεται η απαγόρευση βρώσης συγκεκριμένων ειδών τροφής (χοιρινό κρέας, οστρακοειδή και όλα τα είδη εντόμων εκτός από ορισμένα είδη ακρίδων).

Επιβάλει επίσης τη θανάτωση των ζώων με συγκεκριμένο τρόπο. Η σφαγή πρέπει να γίνεται από ειδικά εκπαιδευμένο άτομο (shochet), το οποίο με ένα ειδικό, εξαιρετικά κοφτερό μαχαίρι με ίσια κόψη (όχι πριονωτό), κόβει με μία κίνηση το λαιμό του ζώου, την κύρια αρτηρία, την κύρια φλέβα, την τραχεία και τον οισοφάγο. Το ζητούμενο είναι η ακαριαία πτώση της πίεσης του αίματος προς τον εγκέφαλο, ώστε ο θάνατος να επέλθει γρήγορα και το ζώο να χάσει τις αισθήσεις του και να μην πονά και βασανίζεται καθώς πεθαίνει. Δεν επιτρέπεται η αναισθητοποίηση τού ζώου πριν τη σφαγή. Επειδή αυτό έρχεται σε αντίθεση με τη βασική νομοθεσία της ΕΕ περί τη σφαγή των ζώων, αρκετά κράτη προβλέπουν παρεκκλίσεις για τις ανάγκες των Εβραίων (όπως και των Μουσουλμάνων).

Η διαδικασία είναι παρόμοια με τη διαδικασία σφαγής των ζώων των μουσουλμάνων Halal (χαλάλ), με την κυριότερη διαφορά ότι στους μουσουλμανικούς κανόνες επιβάλλεται και η επίκληση στο όνομα του Θεού.

## Παραπομπές


Κατηγορία:Εβραϊκή κουζίνα
Κόμητες του Αρτουά

Οι **Κόμητες του Αρτουά** κυβέρνησαν την Κομητεία του Αρτουά γύρω από το Αρτουά στην βορειοανατολική Γαλλία νότια από την Φλάνδρα και βόρεια από την Πικαρδία
Ο τίτλος του κόμητος του Αρτουά υπήρχε τυπικά από τον 9ο αιώνα σαν τμήμα του στέμματος του βασιλείου των Φράγκων και της Γαλλίας στην συνέχεια. Αποσπάστηκε σαν ανεξάρτητη κομητεία από τον Γάλλο βασιλιά Λουδοβίκο Η΄ τον *Λέοντα* που την παραχώρησε ως δώρο στον δεύτερο γιο του Ροβέρτο Α΄ τον *Καλό*. Η διάρκεια ζωής της κομητείας του Αρτουά ήταν τέσσερις περίπου αιώνες, με την Συνθήκη των Πυρηναίων (1659) προσαρτήθηκε στο Γαλλικό στέμμα.

## Οίκοι διάφοροι
* Οντάλρικ (π. δεκαετία του 850)
* Άλτμαρ π. δεκαετία του 890
* Αδελέλμ (; - 932)

## [[Οίκος της Φλάνδρας]]
* Το Αρτουά κατακτήθηκε από τον Αρνούλφο Α΄ κόμη της Φλάνδρας. 
* Απευθείας υπό την Φλάνδρα, 932-1180: Βαλδουίνος Γ΄, Αρνούλφος Β΄, Βαλδουίνος Δ΄, Βαλδουίνος Ε΄, Ροβέρτος Α΄, (Γερτρούδη,) Τιερί της Λωρραίνης

## [[Οίκος της Λωρραίνης]]
* Ο Φίλιππος Α΄ κόμης της Φλάνδρας δίνει το Αρτουά ως προίκα στην (εξ αδελφής) ανιψιά του Ισαβέλλα του Αινώ, στον γάμο της με τον Φίλιππο Β΄ της Γαλλίας

## Οίκος του Αινώ
* Ισαβέλλα του Αινώ 1180-1190, παντρεύτηκε τον Φίλιππο Β΄ της Γαλλίας.

## [[Οίκος των Καπετιδών]]
* Λουδοβίκος Η΄ της Γαλλίας 1190-1223, γιος των προηγουμένων

## [[Οίκος του Αρτουά|Οίκος των Καπετιδών-Αρτουά]]

### [[Οίκος της Ιβρέας]]

### [[Οίκος των Καπετιδών]]

### [[Οίκος της Βουργουνδίας|Οίκος των Καπετιδών-Βουργουνδίας]]

### [[Οίκος των Καπετιδών]]

### [[Οίκος του Νταμπιέρ]]

### [[Οίκος των Βαλουά-Βουργουνδίας]]

### [[Οίκος των Αψβούργων]]

Το Αρτουά παραχωρείται στη Γαλλία με τη συνθήκη των Πυρηναίων (1659). Οι Βουρβώνοι διεκδικούν το Αρτουά (βλ. παρακάτω).

* Κάρολος Β΄ της Ισπανίας ως Κάρολος Γ΄ κόμης του Αρτουά 1665-1700, γιος του προηγουμένου
* Κάρολος ΣΤ΄ της Αγίας Ρωμαϊκής Αυτοκρατορίας ως Κάρολος Δ΄ κόμης του Αρτουά, μικρανιψιός του Φιλίππου Δ΄ της Ισπανίας, Ε΄ κόμη του Αρτουά
* Μαρία Θηρεσία της Αυστρίας 1740-1780, κόρη του προηγουμένου. Παντρεύτηκε τον Φραγκίσκο Γ΄ δούκα της Λωρραίνης 

Οίκος της Λωρραίνης
* Ιωσήφ Β΄ της Αγίας Ρωμαϊκής Αυτοκρατορίας ως Ιωσήφ κόμης του Αρτουά, 1ος γιος των προηγουμένων
* Λεοπόλδος Β΄ της Αγίας Ρωμαϊκής Αυτοκρατορίας ως Λεοπόλδος κόμης του Αρτουά, 2ος γιος του Φραγκίσκου Γ΄ και της Μαρίας Θηρεσίας
* Φραγκίσκος Β΄ της Αγίας Ρωμαϊκής Αυτοκρατορίας ως Φραγκίσκος κόμης του Αρτουά, γιος του προηγουμένου
* Φερδινάνδος Α΄ της Αυστρίας ως Φερδινάνδος κόμης του Αρτουά, γιος του προηγουμένου
* Φραγκίσκος Ιωσήφ της Αυστρίας ως Φραγκίσκος Ιωσήφ κόμης του Αρτουά, γιος του προηγουμένου
* Κάρολος Α΄ της Αυστρίας ως Κάρολος Δ΄ κόμης του Αρτουά, μικρανιψιός του προηγουμένου

Οι διεκδικήσεις του Οίκου των Βουρβόνων:
* Λουδοβίκος ΙΔ΄ της Γαλλίας 1659-1715, ανιψιός του Φιλίππου Δ΄ της Ισπανίας, Ε΄ του Αρτουά
* Λουδοβίκος ΙΕ΄ της Γαλλίας 1715-1774, δισεγγονός του προηγουμένου
* Κάρολος Ι΄ της Γαλλίας 1757-1836, εγγονός του προηγουμένου

Κατηγορία:Κόμητες του Αρτουά
Αρτουα
Μαργαρίτα της Βαυαρίας (1363-1424)

Η **Μαργαρίτα της Βαυαρίας** (*Margarete von Bayern*, 1363 - Ντιζόν, 23 Ιανουαρίου 1424) δούκισσα της Βουργουνδίας μέσω του γάμου της με τον Ιωάννη τον Άφοβο ήταν το πέμπτο παιδί του Αλβέρτου δούκα της Βαυαρίας, κόμητος του Αινώ, της Ολλανδίας και της Ζηλανδίας και της Μαργαρίτας του Μπριγκ. Η Μαργαρίτα ήταν αντιβασίλισσα της Βουργουνδίας την περίοδο απουσίας του συζύγου της (1404 - 1419) και αντιβασίλισσα κατά την διάρκεια απουσίας του γιου της (1419 - 1423), έμεινε γνωστή για την επιτυχή υποστήριξη της Βουργουνδίας από τον Ιωάννη Δ΄ του Αρμανιάκ (1419). 

Σε διπλή τελετή στο Καμπραί (1385) η Μαργαρίτα παντρεύτηκε τον Ιωάννη, κόμη του Νεβέρ γιο και διάδοχο του Φιλίππου του Τολμηρού, δούκα της Βουργουνδίας και της Μαργαρίτας Γ΄ κόμισσας της Φλάνδρας, του Αρτουά και της Βουργουνδίας. Στον ίδιο διπλό γάμο ο αδελφός της Γουλιέλμος Β΄ της Βαυαρίας παντρεύτηκε την αδελφή του συζύγου της Μαργαρίτα της Βουργουνδίας, δούκισσα της Βαυαρίας, δούκισσα της Βαυαρίας. Μετά τον θάνατο του πεθερού της (1404) και της πεθεράς της (1405) ο σύζυγος της κληρονόμησε τις περιοχές και έγινε η ίδια δούκισσα. 

## Οικογένεια
Με τον σύζυγο της Ιωάννη των Βαλουά τον Άφοβο, δούκα της Βουργουνδίας απέκτησε: 
* Αικατερίνη (1391 - 1414)
* Μαρία (1393 - 1463) παντρεύτηκε τον Αδόλφο Α΄, δούκα του Κλέβ.
* Μαργαρίτα (1394 - 1441) παντρεύτηκε (1404) τον δελφίνο Λουδοβίκο Βαλουά και τον Αρθούρο Γ΄ της Βρετάνης
* Φίλιππος Γ΄
* Άννα
* Αγνή

## Πρόγονοι





## Παραπομπές


## Πηγές
*Bayley, Francis, The Bailleuls of Flanders and the Bayleys of Willow Hall, (Spottiswoode & Co.:London, 1881)
*Richard Vaughan, John the Fearless: The Growth of Burgundian Power, (The Boydell Press, 2010)

## Εξωτερικοί σύνδεσμοι
*Μαργαρίτα της Βαυαρίας

Κατηγορία:Κόμισσες της Βουργουνδίας
Κατηγορία:Κόμισσες της Φλάνδρας
Κατηγορία:Οίκος του Βίττελσμπαχ
Κατηγορία:Κόμισσες του Αρτουά
Κατηγορία:Κόμισσες του Νεβέρ
Κατηγορία:Δούκισσες της Βουργουνδίας
Αντιπαγιούτα

Η **Αντιπαγιούτα **(ρωσικά: Антипаюта) είναι χωριό στη Ρωσία, στην Επαρχία Ταζόφσκι του Αυτόνομου θύλακα των Γιαμάλων Νένετς. Βρίσκεται στη βόρεια όχθη του χείλους Ταζόφσκι, στις εκβολές του ποταμού Παγιούτα. Το 2016, η πόλη είχε πληθυσμό 2.657 κατοίκων. Στην απογραφή του 2010 η πόλη είχε πληθυσμό 2.545 κατοίκων. 

## Μεταφορές
Στο χωριό λειτουργεί αεροδρόμιο. Τα ελικόπτερα της εταιρείας Γιαμάλ πραγματοποιούν πτήσεις προς τα χωριά Ναχόντκα και Γκίντα της επαρχίας Ταζόφσκι.. Κατά την περίοδο της ναυσιπλοΐας (από τα μέσα Ιουλίου έως το τέλος Σεπτεμβρίου) κάθε πέντε μέρες υπάρχει το πλοίο της γραμμής Σάλεχαρντ-Αντιπαγιούτα.

## Παραπομπές


Κατηγορία:Πόλεις της Ρωσίας
Άγριο πράσο

Το **Άλλιον το αμπελόπρασο** (*Allium ampeloprasum*) ανήκει στο γένος Άλλιον και στην οικογένεια των Λειριοειδών (*Liliaceae*). Το άγριο φυτό είναι κοινώς γνωστό ως **άγριο πράσο**. Συναντάται από τη νότια Ευρώπη μέχρι τη δυτική Ασία, αλλά καλλιεργείται επίσης και σε πολλά άλλα μέρη.
Το Άλλιον το αμπελόπρασο θεωρείται ιθαγενές φυτό σε όλες τις χώρες που συνορεύουν με τη Μαύρη, την Αδριατική και τη Μεσόγειο Θάλασσα, από την Πορτογαλία, μέχρι την Αίγυπτο και τη Ρουμανία.

## Φωτογραφίες

Image:Elephant Garlic (Allium ampeloprasum).jpg|Αρχικό στάδιο άνθησης
Image:Elephant Garlic (Allium ampeloprasum) 2.jpg|Σε πλήρη άνθηση
File:Allium ampeloprasum MHNT.BOT.2006.46.12.jpg|Άλλιον το αμπελόπρασο


## Δείτε ακόμα
* Πράσο

## Παραπομπές


## Εξωτερικοί σύνδεσμοι
* PROTAbase για το ''Allium ampeloprasum''
* ''Allium ampeloprasum'' στο Γκέρνσεϊ
* ''Allium ampeloprasum'' στις ΗΠΑ 
* Χλωρίδα του Ισραήλ Online

Κατηγορία:Λειριοειδή
Κατηγορία:Λαχανικά
Κατηγορία:Χλωρίδα της Ασίας
Κατηγορία:Μεσογειακή χλωρίδα
Κατηγορία:Χλωρίδα της Βόρειας Αφρικής
Λουδοβίκος Ε΄ της Βαυαρίας

Ο **Λουδοβίκος Ε΄**, γερμ. Ludwig V (Μάιος 1315 - 18 Σεπτεμβρίου 1361) από τον Οίκο του Βίττελσμπαχ ήταν δούκας της Βαυαρίας (1347-49), δούκας της Άνω Βαυαρίας (1349-61), Α΄ ως μαργράβος του Βρανδεμβούργου (1323-51) και ως σύζυγος της Μαργαρίτας, κόμης του Τυρόλου.

## Βιογραφία
Ήταν ο πρωτότοκος γιος του Λουδοβίκου Δ΄ δούκα της Βαυαρίας και βασιλιά της Γερμανίας και της πρώτης συζύγου του Βεατρίκης των Πιαστ, κόρης του Μπόλκο Α΄ δούκα του Ζβίντικα.

## Οικογένεια
Νυμφεύτηκε πρώτα τη Μαργαρίτα των Έστριντσεν, κόρη του Χριστοφόρου Β΄ της Δανίας· δεν απέκτησαν απογόνους.

Το 1340 απεβίωσε η Μαργαρίτα και ο Λουδοβίκος Ε΄ έκανε δεύτερο γάμο, με τη Μαργαρίτα των Γκορίτσια κόμισσα του Τυρόλου, κόρη του Ερρίκου της Βοημίας και είχε (επιζόντα) τέκνα:
* Μάινχαρντ Α΄ 1344-1363, δούκας της Άνω Βαυαρίας και Γ΄ κόμης του Τυρόλου.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Μάινχαρντ Γ΄ του Τυρόλου

Ο **Μάιναρντ Γ΄**, γερμ. Meinhard III (9 Φεβρουαρίου 1344 - 13 Ιανουαρίου 1363) από τον Οίκο του Βίττελσμπαχ-Βαυαρίας ήταν κόμης του Τυρόλου (1361-63) και δούκας της Άνω Βαυαρίας το ίδιο διάστημα.

## Βιογραφία
Γεννήθηκε στο Λάντσουτ και ήταν ο μόνος γιος του Λουδοβίκου Ε΄ δούκα της Άνω Βαυαρίας και της Μαργαρίτας των Γκορίτσια κόμισσας του Τυρόλου, κόρης του Ερρίκου της Βοημίας.

Απεβίωσε το 1363, 18 ετών στο κάστρο του Τυρόλου, κοντά στο Μεράν(ο). Το Τυρόλο κατέλαβε ο Ροδόλφος Δ΄ των Αψβούργων δούκας της Αυστρίας, ως γιος της Ελισάβετ εξαδέλφης της Μαργαρίτας, αν και το διεκδίκησαν άλλοι δύο. Από τότε η κομητεία έμεινε στους Αψβούργους.

## Οικογένεια
Παντρεύτηκε το 1359 τη Μαργαρίτα των Αψβούργων (1346-1366), κόρη του Αλβέρτου Β΄ δούκα της Αυστρίας (Στυρίας, Καρινθίας, Καρνιόλης). Δεν απέκτησαν παιδιά. Η μητέρα του αποφάσισε να δώσει το Τυρόλο στους Αψβούργους, έτσι αυτό ενώθηκε με την Αυστρία.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Αριστείδης ο Θηβαίος

Ο **Αριστείδης ο Θηβαίος** ήταν αρχαίος Έλληνας ζωγράφος, χαλκοπλάστης και πιθανόν αρχιτέκτονας του 4ου αιώνα π.Χ. Γεννήθηκε και έζησε στη Θήβα, υπήρξε μαθητής του Πολύκλειτου και θεωρείται ο ιδρυτής της Αττικοθηβαϊκής ζωγραφικής σχολής που έδρασε παράλληλα με τη Σικυωνική. Μέλη και μαθητές της σχολής του υπήρξαν ο γιός του Νικόμαχος, ο Ευφράνωρ και ο Αριστείδης ο νεότερος. Αναφέρεται από τον Πλίνιο ότι τα έργα του ξεχώριζαν για την αναπαράσταση *"των ηθών και τα πάθη της ζωής"*. 

## Παραπομπές


Κατηγορία:Αρχαίοι Έλληνες ζωγράφοι
Ναβεκμισάλ Χανιμεφέντι

Η **Ναβεκμισάλ Χανιμεφέντι** (Οθ. Τούρκικα:ناوك مثال خانم) (Τούρκικα: *Navekmisal Hanımefendi*, 1838 - 5 Αυγούστου 1854) ήταν η δέκατη έκτη σύζυγος του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Beşinci Ikbal Navekmisal Hanım Efendi Hazretleri***

## Βιογραφία
Η Ναβεκμισάλ Χανιμεφέντι γεννήθηκε τo 1838 στον Βόρειο Καύκασο, και ήταν κόρη του Ρουσρέμ Μπέη Μπιμπέρντ και της συζύγου του Φατμά Χανίμ Κιζιλμπέκ. Είχε μια αδελφή την Σουζιντιλάρα Χανίμ.

Η θεία της Πριγκίπισσα Κεσφιράζ Χανίμ, ήταν τροφός της Ρεφιά Σουλτάν. Για το λόγο αυτό η Ναβεκμισάλ και η αδελφή της στάλθηκαν για να ζήσουν μαζί της στην Κωνσταντινούπολη. Η Ναβεκμισάλ μεγάλωσε ως μια νεαρή κοπέλα στο αυτοκρατορικό χαρέμι. Εισήλθε στην υπηρεσία του παλατιού και έγινε Κυρία Επί των Τιμών της Βαλιντέ Μπεζμιαλέμ Σουλτάν. Κατά τη διάρκεια αυτής της περιόδου, ο Αμπντούλ Μετζίτ πρόσεξε την Ναβεκμισάλ και παντρεύτηκαν το 1853.

Η φυματίωση είχε πολλά θύματά τον δέκατο ένατο αιώνα, και η Ναβεκμισάλ ήταν ένα από αυτά. Στάλθηκε στο Παλάτι Σεμσιπασά στο Σκούταρι. Η Ναβεκμισάλ Χανιμεφέντι Γενί Τζαμί στην Κωνσταντινούπολη.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Θηρεσία της Πορτογαλίας, κόμισσα της Φλάνδρας

Η **Θηρεσία της Πορτογαλίας** (1157 – 6 Μαΐου 1218) από τον Πορτογαλικό Οίκο της Βουργουνδίας, γνωστή και ως **Ματθίλδη της Φλάνδρας**, ήταν ινφάντα της Πορτογαλίας.

## Βιογραφία
Ήταν η τρίτη κόρη του Αλφόνσου Α΄ πρώτου βασιλιά της Πορτογαλίας της Ματθίλδης της Σαβοΐας, κόρης του Αμεδαίου Γ΄ κόμη της Σαβοΐας. Έγινε κόμισσα της Φλάνδρας από τον πρώτο γάμο της με τον Φίλιππο Α΄ του Οίκου της Λωρραίνης κόμη της Φλάνδρας και από τον δεύτερο γάμο της έγινε δούκισσα της Βουργουνδίας από τον γάμο της με τον Εύδη Γ΄ δούκα της Βουργουνδίας.

## Βιογραφία
Αναφέρεται πως ήταν η αγαπημένη κόρη του Αλφόνσου Α΄. Σε ένα έργο της Πορτογαλίδας ιστορικού, Μαρίας Ρόμα, περιγράφεται ως όμορφη και "υπερήφανη γυναίκα με έντονη ενέργεια", χαρακτηριστικό της γιαγιάς της Θηρεσίας των Χιμένεθ κόμισσας της Πορτογαλίας. 
Περίπου το 1183 παντρεύτηκε τον Φίλιππο, κόμη της Φλάνδρας ως η δεύτερη σύζυγός του και έτσι έγινε κόμισσα της Φλάνδρας, χωρίς να έχει κάνει παιδιά. Λόγω της δυσκολίας στο να προφέρεται το όνομά της, μετονομάστηκε **Ματθίλδη ή Μαώ**.
Η Θηρεσία (τώρα Ματθίλδη) έζησε σε ένα από τα πολυτελέστερα βασίλεια της Ευρώπης. Ωστόσο, όπως και η πρώτη σύζυγος του Φιλίππου, η Ελισάβετ του Βερμαντουά, η Ματθίλδη δεν έκανε παιδιά και μετά το τέλος εκείνου, η κομητεία περιήλθε στην αδελφή του Μαργαρίτα Α΄ της Φλάνδρας.

Μετά το τέλος του Φιλίππου τον Αύγουστο του 1191, η Θηρεσία παντρεύτηκε για δεύτερη φορά, με τον Εύδη Γ΄ δούκα της Βουργουνδίας, το 1193. Δεν έκανε παιδιά, με αποτέλεσμα να χωρίσουν.

Η Ματθίλδη απεβίωσε, όταν η άμαξα στην οποία επέβαινε, έπεσε κατά λάθος σε έναν βάλτο κοντά στο Βερν (Veurne) και πνίγηκε.

## Πρόγονοι



## Παραπομπές

Κατηγορία:Πορτογαλικός Οίκος της Βουργουνδίας
Κατηγορία:Κόμισσες της Βουργουνδίας
Κατηγορία:Δούκισσες της Βουργουνδίας
Κατηγορία:Ινφάντας της Πορτογαλίας
Στέφανος Γ΄ της Βαυαρίας

Ο **Στέφανος Γ΄** o *μεγαλοπρεπής ή ματαιόδοξος*, γερμ. Stephan der kneißl (1337 - 26 Σεπτεμβρίου 1413) από τον Οίκο του Βίττελσμπαχ ήταν δούκας της Βαυαρίας-Ίνγκολστατ (1375-1413).

## Βιογραφία
Ήταν ο πρωτότοκος γιος του Στεφάνου Β΄ δούκα της Βαυαρίας και της Ελισάβετ του Οίκου Βαρκελώνης, κόρης του Φρειδερίκου Γ΄ της Σικελίας.

Το 1375 απεβίωσε ο πατέρας του και οι τρεις γιοί του κυβέρνησαν από κοινού, αλλά το 1392 διαίρεσαν την κτήση: ο Στέφανος Γ΄ και ο επόμενος αδελφός του Φρειδερίκος δαπανούσαν μεγάλα ποσά στην Αυλή της Ιταλίας και ο νεότερος αδελφός τους Ιωάννης Β΄ ζήτησε να μοιραστούν το δουκάτο. Έγιναν τρία μέρη: Ίνγκοσλστατ, Λάντσουτ και Μόναχο. Ο Στέφανος Γ΄ θεωρούσε ότι το μερίδιό του ήταν μικρό και από την ένοπλη αντιπαράθεση μεταξύ των αδελφών που προκλήθηκε, ο Στέφανος κατέλαβε το Μόναχο του Ιωάννη Β΄.

Όταν ο Φρειδερίκος και ο Ιωάννης Β΄ απεβίωσαν, ο Στέφανος Γ΄ προσπάθησε να επεκτείνει το μερίδιό του, πράγμα που προκάλεσε διαφωνίες με τα ανίψια του. Όταν ο Ρούπερτ των Βίττελσμπαχ της Γερμανίας εκστράτευσε εναντίον του Λουξεμβούργου, ο Στέφανος Γ΄ υποστήριξε τον Ρούπερτ, αντιτιθέμενος στα ανίψια του. Το 1402 ο Ερνέστος, γιος του Ιωάννη Β΄, τον ανάγκασε να αφήσει το Μόναχο και να περιοριστεί στο Ίνγκοσλτατ. Όταν το 1403 οι πολίτες του Μονάχου εξεγέρθηκαν, ο Στέφανος Γ΄ πήρε το μέρος τους, αλλά δεν επέτυχε τελικά τίποτε. 

Ο πατέρας του ήταν ένας από τους διεκδικητές του Τυρόλου και ο Στέφανος Γ΄ προσπάθησε το 1410 να εισβάλει σε αυτό, αλλά χωρίς επιτυχία. Απεβίωσε στο Νίντερσχενενφελντ 76 ετών.

## Οικογένεια
Νυμφεύτηκε πρώτα το 1364 την Ταντέα Βισκόντι, κόρη του Μπερναμπό Βισκόντι κυβερνήτη του Μιλάνου και είχε τέκνα:
* Λουδοβίκος Ζ΄ π. 1368-1447, δούκας της Βαυαρίας-Ίνγκολστατ.
* Ισαβέλλα π. 1370-1435, παντρεύτηκε τον Κάρολο ΣΤ΄ Βαλουά της Γαλλίας.
* ένας γιος 1377, απεβ. σύντομα.

Η Ταντέα απεβίωσε το 1401 και ο Στέφανος Γ΄ έκανε δεύτερο γάμο, με την Ελισάβετ των Λα Μαρκ, κόρη του Αδόλφου Γ΄ κόμη της Κλέβης· δεν απέκτησαν απογόνους.

## Πρόγονοι





## Παραπομπές


Κατηγορία:Δούκες της Βαυαρίας
Αριστίων (αποσαφήνιση)

Η ονομασία **Αριστίων** μπορεί να αναφέρεται στα παρακάτω ιστορικά πρόσωπα:

* Αριστίων, φιλόσοφος και τύραννος της Αθήνας κατά την περίοδο 88 έως 86 π.Χ.
* Αριστίων, ρήτορας από την Αθήνα, φίλος του Πεισίστρατου, 6ος αιώνας π.Χ.
* Αριστίων, γιατρός και χειρουργός της Αλεξάνδρειας που έζησε την εποχή των Πτολεμαίων.
* Αριστίων, στρατηγός των κρητών, 1ος αιώνας π.Χ.
Λουδοβίκος Ζ΄ της Βαυαρίας

Ο **Λουδοβίκος Ζ΄** ο *γενειοφόρος*, γερμ. Ludwig VII der bärtige (π. 1368 - 1 Μαΐου 1447)  από τον Οίκο του Βίττελσμπαχ ήταν δούκας της Βαυαρίας-Ίνγκολστατ (1413-43).

## Βιογραφία
Ήταν ο μόνος γιος του Στεφάνου Γ΄ δούκα της Βαυαρίας-Ίνγκολστατ και της Ταντέας (Θαδδαίας) Βισκόντι, κόρης του Μπερναμπό Βισκόντι κυριάρχου του Μιλάνου. Η αδελφή του Ισαβέλλα είχε παντρευτεί τον Κάρολο ΣΤ΄ Βαλουά της Γαλλίας και ο Λουδοβίκος Ζ΄ πέρασε μερικά χρόνια στη Γαλλία. 

Οι πολίτες της Λιέγης είχαν εξεγερθεί εναντίον του εξαδέλφου τού πατέρα του, τού Ιωάννη Γ΄ επισκόπου της Λιέγης. Το 1408 ο Λουδοβίκος Ζ΄, ο Γουλιέλμος Β΄ δούκας της Βαυαρίας-Στράουμπινγκ (αδελφός τού Ιωάννη Γ΄) και ο Ιωάννης των Βαλουά δούκας της Βουργουνδίας τους νίκησαν στο πεδίο του Οτέ (Othée).

Όταν το 1413 απεβίωσε ο πατέρας του και τον διαδέχθηκε, διέταξε το κτίσιμο του Νέου Κάστρου του Ίνγκολστατ, ενός κτηρίου επηρεασμένου από τον Γαλλικό Γοτθικό ρυθμό. Ήταν πολύ θερμός χαρακτήρας, ήλθε σε αντιπαράθεση με τον πρώην σύμμαχό του Ιωάννη Α΄· επίσης με τον εξάδελφό του Ερρίκο ΙΣΤ΄ δούκα της Βαυαρίας-Λάντσουτ. Ο τελευταίος ένωσε τους εχθρούς του Λουδοβίκου Ζ΄ σε μία ομάδα, την *Εταιρεία του Παπαγάλου* το 1414 και έκαναν ένα Συνέδριο το επόμενο έτος στην Κωνσταντία.

Το 1425 απεβίωσε ο Ιωάννης Γ΄ επίσκοπος της Λιέγης, που ήταν και δούκας της Βαυαρίας-Στράουμπινγκ, τελευταίος του κλάδου του. Ο Λουδοβίκος Ζ΄ ήρθε σε σύγκρουση με τον Ερρίκο ΙΣΤ΄ και τους αδελφούς Ερνέστο και Γουλιέλμο Γ΄ δουκών της Βαυαρίας-Μονάχου. Οι τέσσερείς τους ήταν τα ανίψια του Ιωάννη Γ΄. Το αποτέλεσμα ήταν το 1429 να διαιρεθεί το Στράουμπινγκ μεταξύ τους. 

Το 1443 ο Λουδοβίκος Γ΄ φυλακίστηκε από τον γιο του Λουδοβίκο Η΄, σύμμαχο του Ερρίκου ΙΣΤ΄. Ο Λουδοβίκος Η΄ απεβίωσε το 1445 και δύο έτη μετά απεβίωσε και ο Λουδοβίκος Γ΄ εγκάθειρκτος. Τον διαδέχθηκε ο Ερρίκος ΣΤ΄ ως εξάδελφός του.

## Οικογένεια
Νυμφεύτηκε πρώτα το 1402 την Άννα της Βουρβόνης (1380-1408), κόρη του Ιωάννη Α΄ κόμη του Λα Μαρς και είχαν τέκνα:
* Λουδοβίκος Η΄ 1403-1445, δούκας της Βαυαρίας-Ίνγκολστατ.
* Ιωάννης 1404, απεβ. νήπιο.

Η Άννα απεβίωσε το 1408 και ο Λουδοβίκος Ζ΄ το 1413 έκανε δεύτερο γάμο, με την Αικατερίνη των Καπετιδών, κόρη του Πέτρου Β΄ κόμη του Αλανσόν και είχαν τέκνα:
* Ιωάννης 1415, μία κόρη, απεβίωσαν νήπια.

## Πρόγονοι





## Παραπομπές


Κατηγορία:Οίκος του Βίττελσμπαχ
Μετεωρίτης Xόμπα

thumb|Ο μετεωρίτης Χόμπα
Ο **Μετεωρίτης Χόμπα** είναι μετεωρίτης ο οποίος βρίσκεται στην περιοχή Οτγιοζοντούπα της Ναμίμπια. Ζυγίζει περισσότερο από 60 τόνους, γεγονός που τον καθιστά το μεγαλύτερο γνωστό μετεωρίτη (σε ένα κομμάτι). Έχει διαστάσεις περίπου 3x3x1 μέτρα και το σχήμα του είναι ιδιαίτερα ορθογώνιο. Η σύστασή του είναι 82,34% σίδηρος, 16,44% νικέλιο και 0,78% κοβάλτιο.

Ανακαλύφθηκε το 1920 από έναν αγρότη της περιοχής, τον Γιάκομπους Ερμάνους Μπριτ, ο οποίος δούλευε στο αγρόκτημα όπου βρισκόταν ο μετεωρίτης. Τον ανακάλυψε μια μέρα στην οποία είχε πάει για κυνήγι, όπου και πρόσεξε τον μαύρο βράχο σε μια περιοχή όπου υπήρχαν ασβεστόλιθοι. Κατάφερε να κόψει ένα κομμάτι, το όποιο στάλθηκε τελικά στο Λονδίνο για να αναλυθεί, όπου ταυτοποιήθηκε ως μετεωρίτης αποτελούμενος 81.29% από σίδηρο και 17.49% νικέλιο. Το 1955 ανακηρύχθηκε Εθνικό Μνημείο. Τη δεκαετία του 1980, ο χώρος γύρω από τον μετεωρίτη, ο οποίος είχε ανασκαφεί μέχρι την κάτω επιφάνεια του μετεωρίτη, διαμορφώθηκε σε κυκλικό αμφιθέατρο.

Με βάση τη ραδιοχρονολόγηση με νικέλιο 59, ο μετεωρίτης έπεσε στην επιφάνεια της Γης λιγότερο από 80.000 χρόνια πριν. Θεωρείται ότι εισήλθε στην ατμόσφαιρα της Γης με μικρή γωνία (σχεδόν οριζόντια), με το μέγιστο εμβαδόν επιφάνειας και χαμηλή ταχύτητα, επιβραδύνοντας αρκετά ώστε να μην διαλυθεί κατά τη πρόσκρουση, και τελικά σχημάτισε ένα μικρό κρατήρα, διαμέτρου περίπου 20 μέτρων και βάθους 5, ο οποίος στη συνέχεια διαβρώθηκε.

## Πηγές


Χομπα
κατηγορία:Γεωγραφία της Ναμίμπιας
Λουδοβίκος Η΄ της Βαυαρίας

Ο **Λουδοβίκος Η΄** ο *κυφός*, γερμ. Ludwig VIII er höckrige (1 Σεπτεμβρίου 1403 - 7 Απριλίου 1445) από τον Οίκο του Βίττελσμπαχ ήταν δούκας της Βαυαρίας-Ίνγκολστατ (1443-45). 

## Βιογραφία
Γεννήθηκε στο Παρίσι και ήταν ο μόνος γιος του Λουδοβίκου Ζ΄ δούκα της Βαυαρίας-Ίνγκολστατ και της πρώτης συζύγου του Άννας των Βουρβόνων, κόρης του Ιωάννη Α΄ κόμη του Λα Μαρς. 

Ο πατέρας του ήταν εριστικός και ήρθε σε πολλές αντιπαραθέσεις, μερικές φορές με τα εξαδέλφια του, όπως ο Ερρίκος ΙΣΤ΄ δούκας της Βαυαρίας-Λάντσουτ. Οι εχθροί του έκαναν μία ομάδα, την *Εταιρεία του Παπαγάλου* το 1414. 

Από τo 1438 ο Λουδοβίκος Η΄ ήλθε σε σύγκρουση με τον πατέρα του, που αδικαιολόγητα προτίμησε άλλον γιο του, που ήταν νόθος. Συμμάχησε με τον Ερρίκο ΙΣΤ΄, φυλάκισε τον πατέρα του και έγινε δούκας της Βαυαρίας-Ίνγκοσλτατ, αλλά απεβίωσε το 1445 άτεκνος. Δύο έτη μετά απεβίωσε και ο Λουδοβίκος Ζ΄ στη φυλακή και το Ίνγκολστατ κληροδοτήθηκε στον Ερρίκο ΙΣΤ΄.

## Οικογένεια
Νυμφεύτηκε το 1441 τη Μαργαρίτα των Χοεντσόλερν, κόρη του Φρειδερίκου Α΄ εκλέκτορα του Βρανδεμβούργου· δεν απέκτησαν απογόνους.

## Πρόγονοι





## Παραπομπές


Κατηγορία:Οίκος του Βίττελσμπαχ